Kepler-37

De Kepler-37 ass en Haaptreiestär vum Typ G. Hie läit ronn 210 Liichtjoer vun eis ewech. De Stär steet am Stärebild Lyra an ass e bëssi méi kleng wéi eis Sonn.

Mam Weltraumteleskop Kepler goufe véier Planéiten entdeckt, déi de Kepler-37 ëmkreesen.

 Planéiten 

 Planéit  Mass  Grouss Hallefachs  Radius b  ≥ 0,01 ME  0,1003  13,367308  0,303  c  -  0,1368  21,301886  0,742  d  -  0,2076  39,792187  1,99  e  -  0.2508  51.196  -

Den Exoplanéit Kepler-37b ass nëmmen e bëssi méi grouss wéi den Äerdmound, awer méi kleng wéi de Planéit Merkur. Domat huet hien ongeféier en Drëttel vum Äerdduerchmiesser. Hie kreest a ganz kuerzer Distanz (zirka 0,1 AE) ëm säi Stär. Hien ass zanter (2013) dee klengste bekannten Exoplanéit.

Am Planéitensystem ëm de Kepler-37 gëtt et op d'mannst nach e weideren Exoplanéit. De Kepler-37c kreest ongeféier all 21 Deeg op enger Distanz vu knapps 0,14 AE ëm säi Stär.

Méi wäit kreest de Kepler-37d, deen duebel sou grouss ass wéi eis Äerd. Seng Distanz zum Stär ass warscheinlech ze kleng, fir an der habitabler Zon ze leien.

Am Joer 2014 gouf e véierte Planéit mat enger Ëmlafzäit vun 51 Deeg bestätegt.

 Kuckt och 

 Um Spaweck 
 http://www.jpl.nasa.gov/news/news.php?release=2013-066&cid=release_2013-066
 Table of confirmed planets at NASA, Missioun Kepler

Kategorie:Haaptreiestären
Kategorie:Stäre mat Exoplanéiten
Kategorie:Stärebild Lyra
Kategorie:Stäre 5. Gréisst a méi däischter
Kategorie:Astronomesch Objeten, déi 2013 entdeckt goufen